CELEX: 32016R0895
Language: mt
Date: 2016-06-08 00:00:00
Title: Regolament ta' Implimentazzjoni tal-Kummissjoni (UE) 2016/895 tat-8 ta' Ġunju 2016 li jemenda r-Regolament (KE) Nru 1290/2008 rigward l-isem tad-detentur tal-awtorizzazzjoni ta' preparazzjoni ta' Lactobacillus rhamnosus (CNCM-I-3698) u ta' Lactobacillus farciminis (CNCM-I-3699) (Test b'rilevanza għaż-ŻEE)

9.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 152/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/895
   tat-8 ta' Ġunju 2016
   li jemenda r-Regolament (KE) Nru 1290/2008 rigward l-isem tad-detentur tal-awtorizzazzjoni ta' preparazzjoni ta' Lactobacillus rhamnosus (CNCM-I-3698) u ta' Lactobacillus farciminis (CNCM-I-3699)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikolari l-Artikolu 13(3) tiegħu,
   Billi:
   
               (1)
            
            
               Danisco (UK) Ltd. ressqet applikazzjoni skont l-Artikolu 13(3) tar-Regolament (KE) Nru 1831/2003 li tipproponi bidla fl-isem tad-detentur tal-awtorizzazzjoni fir-rigward tar-Regolament tal-Kummissjoni (KE) Nru 1290/2008 (2) li jikkonċerna l-awtorizzazzjoni ta' preparazzjoni ta' Lactobacillus rhamnosus (CNCM-I-3698) u Lactobacillus farciminis (CNCM- I-3699).
            
         
               (2)
            
            
               L-applikant jiddikjara li, b'effett mit-12 ta' Novembru 2015, Danisco (UK) Ltd. ittrasferiet id-drittijiet għat-tqegħid fis-suq ta' preparazzjoni ta' Lactobacillus rhamnosus (CNCM-I-3698) u ta' Lactobacillus farciminis (CNCM- I-3699) lil STI Biotechnologie.
            
         
               (3)
            
            
               Il-bidliet proposti fit-termini tal-awtorizzazzjoni għandhom natura purament amministrattiva u ma jinvolvux valutazzjoni ġdida tal-addittiv ikkonċernat. L-Awtorità Ewropea dwar is-Sigurtà fl-Ikel ġiet mgħarrfa bl-applikazzjoni.
            
         
               (4)
            
            
               Sabiex l-addittiv tal-għalf ikun jista' jitqiegħed fis-suq bl-isem STI Biotechnologie, jeħtieġ li jinbidlu t-termini tal-awtorizzazzjoni.
            
         
               (5)
            
            
               Għaldaqstant, ir-Regolament (KE) Nru 1290/2008 għandu jiġi emendat skont dan.
            
         
               (6)
            
            
               Billi r-raġunijiet tas-sikurezza ma jeħtiġux l-applikazzjoni immedjata tal-emenda magħmula b'dan ir-Regolament lir-Regolament (KE) Nru 1290/2008, huwa xieraq li jiġi stipulat perjodu tranżitorju li matulu jistgħu jintużaw il-ħażniet eżistenti tal-addittivi, tat-taħlitiet minn qabel u tal-għalf kompost li fih l-addittiv.
            
         
               (7)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Fl-Anness tar-Regolament (KE) Nru 1290/2008, fit-tieni kolonna, il-kliem “Danisco (UK) Ltd” jinbidel bi “STI Biotechnologie”.
   Artikolu 2
   Il-ħażniet eżistenti tal-addittiv, tat-taħlitiet minn qabel u tal-għalf kompost li jkun fihom l-additiv, li jikkonformaw mad-dispożizzjonijiet applikabbli qabel id-data tad-dħul fis-seħħ ta' dan ir-Regolament jistgħu jibqgħu jitqiegħdu fis-suq u jintużaw sakemm jispiċċaw kollha.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta' Ġunju 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 268, 18.10.2003, p. 29.
   
      (2)  Ir-Regolament tal-Kummissjoni (KE) Nru 1290/2008 tat-18 ta' Diċembru 2008 li jikkonċerna l-awtorizzazzjoni ta' preparazzjoni ta' Lactobacillus rhamnosus (CNCM-I-3698) u Lactobacillus farciminis(CNCM-I-3699) (Sorbiflore) bħala addittiv fl-għalf (ĠU L 340, 19.12.2008, p. 20).